
Ministru kabineta sēdes protokollēmums

Informatīvais ziņojums "Informatīvais ziņojums "Par valsts aizsardzības mācības ieviešanas gaitu un īstenotajiem pasākumiem Jaunsardzes interešu izglītības attīstībā""

· 1. Pieņemt zināšanai iesniegto informatīvo ziņojumu.
· 2. Konceptuāli atbalstīt informatīvajā ziņojumā piedāvāto risinājumu par tālāko valsts aizsardzības mācības un Jaunsardzes interešu izglītības attīstību.
· 3. Atbalstīt pakāpenisku personāla skaita palielinājumu valsts aizsardzības mācības un jaunsardzes interešu izglītības nodrošināšanai 2024. gadā, palielinot kopējo Aizsardzības ministrijas amatu vietu skaitu par 84 amata vietām.
· 4. Nepieciešamo finansējumu atlīdzībai valsts aizsardzības mācības ieviešanai saistībā ar jaunu amata vietu izveidi, kā arī ņemot vērā bāzes algas ikgadējās izmaiņas un attiecīgi mēnešalgu skalas intervālu izmaiņas 2024. gadā – 2 226 977 EUR, 2025. gadā – 3 122 690 EUR, 2026. gadā un turpmāk ik gadu – 3 186 714 EUR nodrošināt Aizsardzības ministrijai piešķirto valsts budžeta līdzekļu ietvaros, nepieciešamības gadījumā normatīvajos aktos noteiktajā kārtībā veicot iekšējas finansējuma pārdales starp Aizsardzības ministrijas budžeta programmām/apakšprogrammām vai izdevumu ekonomiskās klasifikācijas kodiem.
· 5. Aizsardzības ministrijai sadarbībā ar Izglītības un zinātnes ministriju līdz 2024. gada 1. maijam izstrādāt un aizsardzības ministram iesniegt izskatīšanai Ministru kabinetā grozījumus Valsts aizsardzības mācības un Jaunsardzes likumā, nosakot, ka valsts aizsardzības mācība vidējās izglītības pakāpē ir obligāta ar 2024. gada 1. septembri, kā arī Ministru kabineta 2021. gada 15 jūnija noteikumos Nr. 381 "Valsts aizsardzības mācības nometņu organizēšanas un darbības kārtība", precizējot valsts aizsardzības mācību nometņu norisi.
·  
· 6. Izglītības un zinātnes ministrijai sadarbībā ar Aizsardzības ministriju līdz 2024. gada 1. maijam izstrādāt un izglītības un zinātnes ministram iesniegt izskatīšanai Ministru kabineta grozījumus Ministru kabineta 2019. gada 3. septembra noteikumos Nr. 416 "Noteikumi par valsts vispārējās vidējās izglītības standartu un vispārējās vidējās izglītības programmu paraugiem”, Ministru kabineta 2020. gada 2. jūnija noteikumos Nr. 332 "Noteikumi par valsts profesionālās vidējās izglītības standartu un valsts arodizglītības standartu", precizējot valsts aizsardzības mācību stundu apjomu.
· 7. Aizsardzības ministrijai sagatavot un aizsardzības ministram līdz 2025. gada 1. decembrim iesniegt izskatīšanai Ministru kabinetā informatīvo ziņojumu par pirmo gadu valsts aizsardzības mācības kā obligāta mācību priekšmeta īstenošanā, kā arī par sasniegto Jaunsardzes attīstībā.

